I francexi i ga sercà de inpor el so controlo co la violensa, el laoro coato, e altre pratiche poco umane. Le etnie locali le se sa ribelà pi olte. El governo francexe, che el no volea spendar schei par le colonie, el ga dato el Congo en concesion a na seie de companie private che le fermava tute le reolte co na represion violenta e brutale. La costrusion de la ferovia da Pointe-Noire a Brazzaville – 511 km – la xe costà la vita a 23 000 africani e dosento eoropei.